fagertun barnehage



VEDTEKTER FOR MKAF FAGERTUN BARNEHAGE AS

DEL 2

Innhold

[1. STYRETS ROLLE I FORHOLD LEDELSE OG DRIFT AV BARNEHAGEN I TRÅD MED BARNEHAGELOVENS REGLER 3](#_Toc197329397)

[2. FORMÅL, BARNEHAGELOVEN § 2 3](#_Toc197329398)

[3. VISJON: 3](#_Toc197329399)

[4. STYRINGSSTRUKTUR 3](#_Toc197329400)

[4.1. Barnehagens styrende organer 3](#_Toc197329401)

[4.2. Daglig drift. 4](#_Toc197329402)

[4.3. Dugnader. 4](#_Toc197329403)

[5. BARNS OG FORELDRES MEDVIRKNING 4](#_Toc197329404)

[5.1. Barns rett til medvirkning. 4](#_Toc197329405)

[5. 2. Foreldremedvirkning. 4](#_Toc197329406)

[5. 2. 1. Foreldreråd 4](#_Toc197329407)

[5.2.2. Samarbeidsutvalg: 4](#_Toc197329408)

[5.2. 3. Ansvarserklæring 4](#_Toc197329409)

[6. 1. BARNEHAGENS INNHOLD 4](#_Toc197329410)

[6.2. KVALITET I BARNEHAGEN 5](#_Toc197329411)

[6. 3. PLANLEGGING 5](#_Toc197329412)

[7. BUDSJETT 5](#_Toc197329413)

[8. OPPTAK AV BARN 5](#_Toc197329414)

[8.1. Opptakskriterier 5](#_Toc197329415)

[8.2 Prioriteringer for barnehageopptaket 5](#_Toc197329416)

[8.3. Barn med funksjonshemminger 6](#_Toc197329417)

[9.OPPTAKSMYNDIGHET 6](#_Toc197329418)

[9. 1. Opptaksperiode – oppsigelsesfrister og ferieavvikling. 6](#_Toc197329419)

[9.2. Tildeling av barnehageplass 6](#_Toc197329420)

[9.4. Permisjon 6](#_Toc197329421)

[9.5. Oppsigelse 6](#_Toc197329422)

[9.6. Ferie 6](#_Toc197329423)

[10. ÅPNINGSTID 7](#_Toc197329424)

[10.1 Oppholdstid 7](#_Toc197329425)

[10.2 For sen henting 7](#_Toc197329426)

[11. FINANSIERING/ KOSTNADER TIL DRIFT 7](#_Toc197329427)

[12. BETALING 7](#_Toc197329428)

[12. 1. Betalingssatser 7](#_Toc197329429)

[12. 2. Manglende betaling 7](#_Toc197329430)

[12.3. Søskenmoderasjon 7](#_Toc197329431)

[12.4. Nasjonal moderasjonsordning for familier eller husholdning med lav inntekt 8](#_Toc197329432)

[12.5 Gratis kjernetid for 2, 3, 4 – og 5 åringer 8](#_Toc197329433)

[13. BEMANNING 8](#_Toc197329434)

[14. HELSEKONTROLL 8](#_Toc197329435)

[15. INTERNKONTROLL 8](#_Toc197329436)

[16. FORSKJELLIGE BESTEMMELSER 8](#_Toc197329437)

[17. NYE VEDTEKTER 9](#_Toc197329438)

**DEL II**

## 1. STYRETS ROLLE I FORHOLD LEDELSE OG DRIFT AV BARNEHAGEN I TRÅD MED BARNEHAGELOVENS REGLER

Det påligger selskapets styre å påse at barnehagen blir drevet innenfor rammen av Barnehageloven med forskrifter, Rammeplan for barnehagens innhold og oppgaver, gjeldende forskrifter og retningslinjer og barnehagens årsplan.
Styret skal likeledes sørge for at man opprettholder og videreutvikler en ledelsesstruktur som ivaretar samarbeidet med Foreldreråd og Samarbeidsutvalg, jfr. Pkt. 4 nedenfor.

## 2. FORMÅL, BARNEHAGELOVEN § 2

Barnehagens formål er å sikre barn gode utvikling og aktivitetsmuligheter i nær forståelse med barnas hjem. Barnehagen er livssynsnøytral.

Barnehagen bygger på fagbevegelsens ideer om solidaritet og fellesskap. For øvrig vises det til Barnehagelovens § 2.

## 3. VISJON:

***”Leke, leve, lære, her liker vi å være.”***

Leken er vår hovedaktivitet, gjennom den vil vi utvikle små og store til å lære noe hver dag. Gjennom humor og humør skal barnehagen være en trivelig plass vi ønsker å tilbringe dagene på.

Overordnet mål for oppvekst i Vefsn kommune:

* Det skal være god kvalitet i lek, læring og utvikling og aktivitet i et inkluderende og mangfoldig lokalsamfunn.

## 4. STYRINGSSTRUKTUR

### 4.1. Barnehagens styrende organer

Generalforsamlingen er selskapets øverste myndighet, jfr. Aksjelovens § 5-1.

Forvaltningen av selskapet hører under styret, jfr. Aksjelovens § 6-12.

Både Generalforsamlingen og selskapets styre, skal utøve sin myndighet i tråd med de reguleringer og begrensninger som følger av Barnehagelovens regler, herunder bidra til å etablere samarbeidsutvalg og foreldreråd, slik Barnehagelovens § 4 krever.

Barnehageeieren skal gjennom Generalforsamlingen og selskapets styre, sørge for at saker av viktighet forelegges foreldrerådet og samarbeidsutvalget.

Samarbeidsutvalgets sammensetning og funksjonstid skal være i samsvar med §2 og §3 i forskriftene til Barnehageloven.

Foreldrerådets oppgaver følges av forskriftenes §3 Barns og foreldrenes medvirkning.

### 4.2. Daglig drift.

Daglig drift av barnehagen foretas av styrer/Daglig leder i tråd med Aksjelovens § 6-12 Barnehagelovens §16, merknader § 16 og disse vedtekter.

Styrer/Daglig leder rapporterer til selskapets styre iht. Aksjelovens § 6-15.

### 4.3. Dugnader.

Foreldre og foresatte pålegges dugnadsinnsats når styrer, samarbeidsutvalget eller foreldrerådet finner det nødvendig

## 5. BARNS OG FORELDRES MEDVIRKNING

### 5.1. Barns rett til medvirkning.

Barn i barnehagen har rett til å gi uttrykk for sitt syn på barnehagens daglige virksomhet. Barn skal jevnlig få mulighet til aktiv deltagelse i planlegging og vurdering av barnehagens virksomhet. Barnets synspunkter skal tillegges vekt i samsvar med dets alder og modenhet.

### 5. 2. Foreldremedvirkning.

For å sikre samarbeidet med barnas hjem, skal hver barnehage ha et foreldreråd og et samarbeidsutvalg.

### 5. 2. 1. Foreldreråd

Foreldrerådet består av foreldre / foresatte til alle barna i barnehagen og skal fremme deres felles interesser og bidra til at samarbeidet mellom barnehagen og foreldregruppen skaper et godt barnehagemiljø.

Foreldrerådet skal bli forelagt saker som er viktige for foreldrenes forhold til barnehagen.

### 5.2.2. Samarbeidsutvalg:

Samarbeidsutvalget skal være et samarbeidsorgan for foreldre, personale og eiere. Skal være et rådgivende, kontaktskapende og samordnende organ. Utvalget skal særlig være med på å drøfte barnehagens ideelle grunnlag og arbeide for å fremme kontakten mellom barnehagen og lokalsamfunnet. (Forskriftene pkt.2§1)

Samarbeidsutvalget skal be om foreldrerådets syn på saker som må anses som viktig for foreldrene.

Samarbeidsutvalget består av 2 representanter for foreldre/ foresatte valgt av foreldrerådet, 2 representanter for ansatte valgt av de ansatte i barnehagen, 2 representanter fra eierstyret. Styrer er sekretær og saksforbereder. Styrer har tale og forslagsrett, men ikke stemmerett. Hver representant skal ha vararepresentant.

### 5.2. 3. Ansvarserklæring

Før barnet begynner i barnehagen skal foreldre fylle ut skjema «Erklæring om ansvar for barnet.»

## 6. 1. BARNEHAGENS INNHOLD

Barnehagen skal være en pedagogisk virksomhet. Rammeplan for barnehagens innhold og oppgaver redegjør for barnehagens samfunnsmandat. Barnehagens innhold skal bygge på et helhetlig læringssyn hvor omsorg, lek og læring er sentrale deler. I tillegg er sosial og språklig kompetanse samt rammeplanens sju fagområder viktige deler av barnehagens læringsmiljø. Planen framhever betydningen av voksnes holdninger, kunnskaper og ferdigheter til å møte, forstå og oppdra barn til aktiv deltagelse i et demokratisk samfunn.

### 6.2. KVALITET I BARNEHAGEN

Barnehagen skal etterstrebe og etterleve de til enhver tid sentralt fastsatte mål/krav til kvalitet i barnehager.

Regjeringen har satt følgende mål for barnehagesektoren:

* Sikre likeverdig og høy kvalitet i alle barnehager
* Styrke barnehagen som læringsarena
* Alle barn skal få delta i et inkluderende fellesskap

Som også er å anse som mål for MKAF Fagertun Barnehage AS.

### 6. 3. PLANLEGGING

Det er avsatt 6 dager pr. barnehageår til planlegging og kompetanseheving for personalet.

Planlegging er en sentral del av barnehagens pedagogiske virksomhet, og barnehagen holder stengt disse dagene uten at det gis reduksjon i foreldrebetalingen.

Planleggingsdagene forsøkes fastsatt i tråd med skoleruta.

## 7. BUDSJETT

Daglig leder/barnehagestyrer og leder i selskapets styre skal utarbeide budsjett og personalinstrukser som forelegges styret for vedtak.

## 8. OPPTAK AV BARN

### 8.1. Opptakskriterier

Barnehagen gir tilbud til barn i alderen 1-6 år. Søknadsfristen for hovedopptak er 20. februar.

Barnehagen er med på samordnet opptak i Vefsn kommune. Viser til Barnehageloven § 16 – Rett til barnehageplass. Alle godkjente barnehager i kommunen skal samarbeide om opptak av barn. Barn som fyller ett år senest innen utgangen av august det året det søkes om barnehageplass, har etter søknad rett til å få plass i barnehage fra august. Barn som fyller ett år i september, oktober eller november det året det søkes barnehageplass, har etter søknad rett til plass i barnehage innen utgangen av den måneden barnet fyller ett år i samsvar med denne loven med forskrifter.

### 8.2 Prioriteringer for barnehageopptaket

 1. Barnet har nedsatt funksjonsevne. (krever dokumentasjon fra sakkyndige)

2. Barnet har vedtak etter lov om barnevernstjenester. (krever dokumentasjon fra barnevernet)

3.Barn av ansatte og søsken som allerede har plass

4. Barn av medlemmer av MKAF eller til bedrifter/ organisasjoner det er gjort særskilt avtale med. For MKAF sine medlemmer gjelder kravet om ansettelse i virksomheter hvor Forbundet styrke er tariffpart.

### 8.3. Barn med funksjonshemminger

Barnehageloven vedrørende barn med funksjonshemming gjelder også i denne barnehagen. Ved opptak av barn med spesielle behov søkes det bistand fra faglig hold.

## 9.OPPTAKSMYNDIGHET

Opptak av barn foretas av styrer i samråd med ledergruppa og leder i styret.

 Det skal være så langt det lar seg gjøre en hensiktsmessig sammensetning mellom alder og kjønn.

### 9. 1. Opptaksperiode – oppsigelsesfrister og ferieavvikling.

Barnehageårets oppstart er 15.august. Oppstart i barnehagen må skje etter avtale i barnehagen.

### 9.2. Tildeling av barnehageplass

Barnehageplass tildeles til 31.juli det året barnet begynner på skolen. Barn som begynner på skolen, må avvikle 3 uker ferie før 31.7.

### 9.4. Permisjon

Barnehagen innvilger ikke permisjon på barnehageplass. Dette er i tråd med Vefsn kommunes retningslinjer.

### 9.5. Oppsigelse

Det er en måneds oppsigelsesfrist. Barnehageplassen kan sies opp fra den 1. eller den 15. i hver måned. Oppsigelsen skal skje elektronisk gjennom kommunens brukersystem.

Det gis elektronisk tilbakemelding fra rådmannen om at plassen er sagt opp fra en bestemt dato.

### 9.6. Ferie

Barna skal ha minst fire uker ferie i løpet av barnehageåret. Juli er betalingsfri måned.

3 uker ferieuker skal være sammenhengende og legges til tidsrommet 15.06 – 20.08. avvikling av ferie i annet tidsrom enn dette, søkes om på forhånd til barnehagens styrer.

Barnets 4. ferieuke (feriedager) skal meldes inn 2 uker før avvikling.

Feriedager kan ikke legges til planleggingsdager

Barn som begynner i barnehagen etter 01.05 vil få reduksjon i foreldrebetaling i juli måned tilsvarende det som tas ut i ferie. Hvis ferie ikke avvikles, skal det betales full pris i juli måned.

## 10. ÅPNINGSTID

Rammen for åpningstid i Barnehagen er 9,5 t innenfor tidsrommet kl. 0630-1630.

Styrer i barnehagen skal etter drøftelser med foreldrerådet (FAU) fastsette åpningstiden som er gjeldene for ett år om gangen.

Julaften, nyttårsaften og onsdag før skjærtorsdag er barnehagen stengt.

Barnehagen kan stenge eller redusere åpningstiden i forbindelse med jul, påske, ut fra foreldrene og foresattes innmeldte behov. Dersom innmeldte behov enkeltdager er lavere enn 10% stenges barnehagen disse dagene.

### 10.1 Oppholdstid

100% barnehageplass er inntil 41 timer/ 5 dager i uka

### 10.2 For sen henting

 Dersom barnet hentes etter barnehagens stengetid kreves et gebyr pr påbegynte kvarter, som er fastsatt av eierstyret.

## 11. FINANSIERING/ KOSTNADER TIL DRIFT

Drift av barnehagen finansieres ved:

* Rammeoverføringer fra kommunen
* Foreldrebetaling

## 12. BETALING

### 12. 1. Betalingssatser

Betalingssatsene og oppholdet i barnehagen fastsettes av eierstyret i samråd med foreldrerådet. Satsene i barnehagen skal ikke avvike vesentlig fra satsene i de kommunale barnehagene – Det betales for 11 måneder i året. Under forutsetning av at barnet har hatt 4 uker ferie i løpet av ferieåret, er juli måned betalingsfri. Ferie utover 4 uker gir ikke betalingsfritak.

For barnehageplassen kommer også kostpenger i tillegg. Betalingssatser er fastsatt av eierstyret. Barn som av medisinske årsaker trenger spesialkost, må levere legeerklæring på dette.

### 12. 2. Manglende betaling

Manglende betaling kan føre til at plassen blir oppsagt med en måneds varsel. Barnehagen har avtale med inkassoselskap.

### 12.3. Søskenmoderasjon

Søskenmoderasjon er på 30% for andre søsken, for det tredje barnet og eventuelt flere barn har stortinget vedtatt gratis barnehageplass fra høsten 2023.

### 12.4. Nasjonal moderasjonsordning for familier eller husholdning med lav inntekt

Hvis maksprisen er høyere enn 6 prosent av den samlede inntekten til husholdningen, skal det gis redusert pris etter søknad. Kommunen fatter vedtak om redusert foreldrebetaling for ett barnehageår av gangen.

### 12.5 Gratis kjernetid for 2, 3, 4 – og 5 åringer

For husholdninger med lav inntekt har barnet rett til å få 20 timer gratis oppholdstid i barnehagen pr uke fra 1. august det året barnet fyller 2 år og fram til skolestart. Inntektsgrensen fastsettes av regjeringen gjennom forskriftsendringer.

Søknad sendes til kommunen gjennom Visma foresatt portal. Kommunen fatter vedtak om redusert foreldrebetaling for ett barnehageår av gangen.

## 13. BEMANNING

Barnehagen følger Barnehagelovens krav til bemanning.

## 14. HELSEKONTROLL

Barnehagens personale har plikt til å gjennomgå tuberkulosekontroll i h.h. t. gjeldende regelverk. lov om Barnehager §50 Helsekontroll av barn og personalet.

## 15. INTERNKONTROLL

Barnehagen har et internkontrollsystem som skal brukes aktivt. Systemet omfatter helse, miljø og sikkerhet.

## 16. FORSKJELLIGE BESTEMMELSER

1. Hver barnehage skal ha en styrer som er den daglige leder av virksomheten. Styrer skal ha utdanning som barnehagelærer. Rådmannen i kommunen kan dispensere fra dette kravet i henhold til Barnehagelovens §17 med forskrift.

2. Pedagogisk leder i barnehage skal ha utdanning som barnehagelærer. Rådmannen kan dispensere fra dette kravet i henhold til Barnehagelovens §18 med forskrift.

3. I henhold til §19 i barnehageloven, skal ingen begynne å arbeide i barnehagen, fast eller midlertidig uten å legge fram tilfredsstillende politiattest.

4. Personalet i barnehagen har etter § 20 i Barnehageloven, taushetsplikt.

5. I henhold til Barnehageloven plikter barnehagen å stille barnehagen til disposisjon i øvingsopplæring for studenter som tar barnehagelærerutdanning. Barnehagens styrer og pedagogiske ledere plikter å veilede studenter i slik øvingsopplæring.

6. I henhold til §§ 21 og 22 i Barnehageloven har barnehagepersonellet opplysningsplikt til sosial- og barnevernstjenesten. Opplysninger skal normalt gis av styrer.

7. Leke- og oppholdsareal pr. barn

 Barn under 3 år – 5,3 kvm

 Barn over 3 år – 4 kvm

8.1. Dispensasjon fra vedtektene gis av eier.

8. 2. Avvik fra budsjettet godkjennes av eierstyret.

8. 3. Eierstyret har arbeidsgiveransvar.

## 17. NYE VEDTEKTER

Endringer i vedtektene trer i kraft fra 01.08.2025 Samtidig opphører tidligere vedtekter og endringer av disse for MKAF Fagertun barnehage AS.

Revidert Vår 2025.

Caroline Øyås Pedersen, Daglig leder.